smcproject/ml-wiki-sentences huggingface dataset:
സാമാന്യ ജനത്തെ മുന്നിൽ കണ്ട് എഴുതിയ എ ഹിസ്റ്ററി ഓഫ് ഇന്ത്യ എന്ന ഗ്രന്ഥത്തിന്റെ ആദ്യ ഭാഗം ആദ്യകാല ഇന്ത്യാചരിത്രം മുതൽ യൂറോപ്പ്യൻസ് ഇന്ത്യയിലെത്തുന്നത് വരെയുള്ള  ചരിത്രം ഉൾകൊള്ളുന്നു.
" ആൻഷ്യന്റ് ഇന്ത്യൻ സോഷ്യൽ ഹിസ്റ്ററി" എന്ന പുസ്തകം പുരാതന കാലം മുതൽ ആദ്യ മില്ലേനിയത്തിന്റെ ഒടുവ് വരെയുള്ള കാലഘട്ടം കൈകാര്യം ചെയ്യുന്നു.
ഹൈന്ദവ-ബുദ്ധ സാമൂഹ്യ-മത വ്യവസ്ഥ താരതമ്യ പഠനം നടത്തുന്ന ഈ ഗ്രന്ഥം ജാതിവ്യവസ്ഥയിൽ ബുദ്ധമതത്തിന്റെ സാമുഹിക പ്രതിഷേധത്തിന്റെയും സാമുഹിക ചലനാത്മകതയുടെയും പങ്കിനെ പരിശോധിക്കുന്നു.
ഫ്രം ലിനേജ് ടു സ്റ്റേറ്റ് എന്ന കൃതി ബി.സി ആദ്യ മില്ലേനിയത്തിലെ മധ്യ ഗംഗാ താഴ്‌വരയിലെ സ്റ്റേറ്റിന്റെ രൂപവത്കരണത്തെ വിശകലന വിധേയമാക്കുന്നു .
അംഗീകാരങ്ങൾ ആദരങ്ങൾ
കോർണൽ യൂനിവേഴ്സിറ്റി, യൂനിവേഴ്സിറ്റി ഓഫ് പെൻസിൽ‌വാനിയ, കോളേജ് ഡി ഫ്രാൻസ് എന്നിവിടങ്ങളിൽ വിസിറ്റിംഗ് പ്രൊഫസറായി സേവനം അനുഷ്ടിച്ചിട്ടുണ്ട്  റൊമില ഥാപ്പർ.
1983 ൽ ഇന്ത്യൻ ഹിസ്റ്ററി കോൺഗ്രസിന്റെ പ്രസിഡന്റായി ‍ തെരെഞ്ഞെടുക്കപ്പെട്ട ഇവർ 1999 ൽ ബ്രിട്ടീഷ് അക്കാദമിയുടെ കറസ്പോണ്ടിംഗ് ഫെലൊ ആയി .
ഓക്സ്ഫോർഡിലെ ലേഡീ മാർഗരറ്റ് ഹാൾ, യൂനിവേഴ്സിറ്റി ഓഫ് ലണ്ടൻ എന്നിവിടങ്ങളിലെ ഹോണററി ഫെലൊ ആയിട്ടുണ്ട്.
കൂടാതെ യൂനിവേഴ്സിറ്റി ഓഫ് ചിക്കാഗോ, യൂനിവേഴ്സിറ്റി ഓഫ് ഓക്സ്ഫോർഡ്, യൂനിവേഴ്സിറ്റി ഓഫ് കൽകട്ട, യൂനിവേഴ്സിറ്റി ഓഫ് ഹൈദരാബാദ്  എന്നി സർ‌വ്വകലാശാലകളിലെ ഹോണററി ഡോക്ട്രേറ്റും ഇവർ നേടി .
2004 ൽ ലൈബ്രറി ഓഫ് കോൺഗ്രസ്സ് ഇവരെ ക്ലൂഗ് ചെയറിന്റെ കണ്ട്രീസ് ആൻഡ് കൾചേഴ്സ് ഓഫ് സൗത്തിന്റെ അധ്യക്ഷ്യയായി നിയമിച്ചു.
1992 ൽ പത്മശ്രീ പുര‍സ്കാരവും 2005 ൽ പത്മഭൂഷൺ പുരസ്കാരവും  ഇവർ നിരാകരിച്ചു.
ഒരു സർക്കാർ പുര‍സ്കാരവും സ്വീകരിക്കില്ല എന്ന അവരുടെ തീരുമാനമാണ്‌ ഈ നിരാകരണത്തിന്റെ പിന്നിൽ .
2008 ൽ മനുഷ്യരാശിയെ കുറിച്ചുള്ള പഠനത്തിന്‌ പ്രസിദ്ധമായ ക്ലൂഗ് പ്രൈസ് (പത്തുലക്ഷം അമേരിക്കൻ ഡോളർ), പീറ്റർ ബ്രഔണുമായി ഇവർ പങ്കിടുകയുണ്ടായി .
ചരിത്രം തിരുത്തൽ: ഥാപ്പറുടെ കാഴ്ചപ്പാട്
ഏകമുഖമായ ഹിന്ദു-മുസ്ലിം പോരാട്ടത്തിന്റെ ചരിത്രമായി കഴിഞ്ഞ ഒരു ആയിരം കൊല്ലത്തെ ഇന്ത്യാ ചരിത്രത്തെ വ്യാഖ്യാനിക്കുന്നത്  വർഗീയ വത്കരിക്കപ്പെട്ട ചരിത്രരചനയായിട്ടാണ്‌ റൊമില ഥാപ്പർ കാണുന്നത്.
ഈ വർഗീയ ചരിത്രരീതി വസ്തുതകളെ തിരഞ്ഞെടുക്കുന്നതിൽ അങ്ങേയറ്റത്തെ വിഭാഗിയതയും വ്യഖ്യാനത്തിൽ അങ്ങേയറ്റത്തെ പക്ഷപാതവും കാട്ടുന്നതാണ്.
അത് സമകാലീന വിശകലന രീതിയായ മുൻ‌ഗണനാക്രമത്തോടെയുള്ള ബഹുകാരണങ്ങളെ പിന്തുടരാത്തതുമാണ്‌ .
2002 ൽ ബി.ജെ.പി. നയിച്ച കൂട്ടുകക്ഷി സർക്കാർ, ചരിത്രം, സാമുഹ്യശാസ്ത്രം എന്നീ വിഷയങ്ങളിലുള്ള സ്കൂൾ പാഠ്യഭാഗങ്ങൾ മാറ്റം വരുത്തി .
ആറാം തരത്തിലെ പ്രാചീന ഇന്ത്യ എന്ന ഗ്രന്ഥത്തിന്റെ രചയിതാവായ റൊമില ഥാപ്പർ, തന്റെ അനുമതിയില്ലാതെ  പുസ്തകത്തിലെ ചില ഭാഗങ്ങൾ (പ്രാചീന ഭാരതത്തിലെ ജനങ്ങൾ ഗോമാംസം ഭക്ഷിക്കുന്നത്, ജാതിയുടെ രുപീകരണം എന്നീ ഖണ്ഡികകൾ മാറ്റിയത് ഉദാഹരണം)മാറ്റം വരുത്തിയതിനെ എതിർത്തു.
മുഖ്യധാരാ ചരിത്രത്തെ ഹിന്ദുത്വപരികല്പനയുള്ള ചരിത്രം കൊണ്ട് മാറ്റിപ്പണിത് തുടർന്ന് വരുന്ന വിവാദങ്ങൾ തിരഞ്ഞെടുപ്പ് പ്രചരണത്തിന്‌ ഉപയോഗപ്പെടുത്താനുള്ള  ശ്രമത്തിന്റെ ഭാഗമാണോ ഇതെന്ന് അവർ സംശയമുന്നയിച്ചു .
മറ്റു ചരിത്രകാരന്മാരും നിരീക്ഷകരുമായ ബിപിൻ ചന്ദ്ര , സുമിത് സർക്കാർ , ഇർഫാൻ ഹബീബ് , ആർ.എസ്. ശർമ്മ , വീർ സാംഗ്‌വി , ദിലീപ് പദകൊങ്കർ , അമർത്യ സെൻ എന്നിവരും സർക്കാരിന്റെ ഈ തിരുത്തലിൽ പ്രതിഷേധിക്കുകയും അവരുടെ എതിർപ്പ് പ്രകടിപ്പിച്ചുകൊണ്ടുള്ള  "വിദ്യാഭ്യാസത്തിന്റെ വർഗീയ വത്കരണം"  എന്ന ഒരു സമാഹാരം പ്രസിദ്ധീകരിക്കുകയും ചെയ്തു .
ചില മത-ജാതി വിഭാഗങ്ങളുടെ വികാരങ്ങളെ വൃണപ്പെടുത്തുന്നതാണ്‌ ചരിത്രകാരന്മാരുടെ ഈ നടപടി എന്ന് മറുത്തും ആരോപണങ്ങൾ വന്നു .
2003ൽ ഥാപ്പർ ലൈബ്രറി ഓഫ് കോൺഗ്രസിലെ ക്ലൂഗ് ചെയറിലേക്ക് തിരഞ്ഞെടുക്കപ്പെട്ടപ്പോൾ രണ്ടായിരത്തിലധികം വരുന്ന ആളുകൾ ഒപ്പിട്ട ഓൺലൈൻ പരാതി വരികയുണ്ടായി .
പത്രപ്രവർത്തകനായ പ്രഫുൽ ബിദ്വായ് ഈ പരാതികളെ സംബന്ധിച്ച് പറഞ്ഞത്  "റൊമില ഥാപ്പറുടെ രചനയുമായി പ്രാഥമിക പരിചയം പോലുമില്ലാത്ത വർഗീയ വാദികളുടെ ദൂശിത ആക്രമണമാണിത്" എന്നാണ് ‌.
റൊമില ഥാപ്പറിനെതിരെയുള്ള ഈ ഓൺലൈൻ പരാതിയെ തള്ളിക്കളയണമെന്ന് ആവശ്യപ്പെട്ട് നിരവധി പണ്ഡിതന്മാർ ലൈബ്രറി ഓഫ് കോൺഗ്രസിന്‌ തങ്ങളുടെ പ്രതിഷേധക്കുറിപ്പുകൾ അയച്ചു .
ആവിഷ്കാര സ്വാതന്ത്ര്യത്തിനെതിരെയുള്ള ആക്രമണമാണിത് എന്ന് ഈ പണ്ഡിതർ പ്രഖ്യാപിച്ചു.
2006 ൽ "കാലിഫോർണിയയിലെ ഹിന്ദു പാഠപുസ്തക വിവാദ" സമയത്ത് ,പാഠപുസ്തകങ്ങളിൽ ഇന്ത്യാചരിത്രത്തെകുറിച്ചും ഹിന്ദൂയിസത്തെകുറിച്ചും ഉൾപെടുത്തണമെന്നുള്ള  ആവശ്യം മുന്നോട്ടുവെച്ച അമേരിക്ക ആസ്ഥാനമായുള്ള ഹിന്ദുഗ്രൂപ്പിനെതിരെ മൈക്കൽ വിറ്റ്സുമായി ചേർന്ന്  റൊമില ഥാപ്പർ  രംഗത്ത് വരികയുണ്ടായി.
അവർ വ്യക്തമാക്കി: "ഹിന്ദുക്കൾക്കും തങ്ങളുടെ ന്യായമായ സാംസ്കാരിക പ്രാതിനിധ്യം അവകാശപ്പെടാമെങ്കിലും നിർദ്ദേശിക്കപ്പെട്ട മാറ്റങ്ങൾ അശാസ്സ്ത്രീയവും മതാടിസ്ഥാനത്തിലുള്ളതുമാണ്‌. അത് രാഷ്ട്രീയ അജൻഡയുള്ളതും സത്യത്തെ വളച്ചൊടിച്ചതുമാണ്‌" .
കൃതികൾ A History of India: Volume 1 , 1966; Penguin, ISBN 0-14-013835-8 Asoka and the Decline of the Mauryas , 1961 (revision 1998); Oxford University Press, ISBN 0-19-564445-X Ancient Indian Social History: Some Interpretations , 1978 Cultural Pasts: Essays in Early Indian History , 2003; Oxford University Press, ISBN 0-19-566487-6 Cultural Transaction and Early India: Tradition and Patronage 1994 Art patronage Dissent in the Early Indian Tradition 1979 Indian Renaissance Institute Early India: From Origins to AD 1300 , 2002; Penguin, ISBN 0-520-23899-0 Exile and the Kingdom: Some Thoughts on the Rāmāyana 1978 Original from the University of California From Lineage to State: Social Formations of the Mid-First Millennium B.C. in the Ganges Valley , 1985; Oxford University Press (OUP) History and Beyond 2000 OUP Interpreting Early India , 1993 (2nd edition 1999); Oxford University Press 1999, ISBN 0-19-563342-3 India: Another Millennium?
2000, Viking India: Historical Beginnings and the Concept of the Aryan 2006 National Book Trust Sakuntala: Texts, Readings, Histories , 2002; Anthem, ISBN 1-84331-026-0 Somanatha: The Many Voices of History , 2005; Verso, ISBN 1-84467-020-1 The Past and Prejudice (Patel Memorial Lectures) , 1971 The Mauryas Revisited 1987 K.P. Bagchi Co. അവലംബം Romila Thapar എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
↑ ↑ Perspectives of a history Archived 2006-06-26 at the Wayback Machine .
- a review of Somanatha: The Many Voices of a History ↑ ↑ ↑ ↑ "Romila rejects Padma award" - Times of India article dated January 27, 2005 ↑ Historians Brown and Thapar Will Share $1 Million Kluge Prize ↑ ↑ ↑ {{ cite news }} : | access-date= requires | url= ( help ) ↑ {{ cite book }} :  CS1 maint: multiple names: editors list ( link ) ↑ ↑ ↑ "Romila Thapar's appointment to Library of Congress opposed" - Rediff article dated April 25, 2003 ↑ ↑ ↑ (Text) ↑
റൊമേഷ് കലുവിതരണ
റൊമേഷ് ശാന്ത കലുവിതരണ മുൻ ശ്രീലങ്കൻ ക്രിക്കറ്റ് കളിക്കാരനാണ്‌.
(ജ: 24 നവം:1969- കൊളംബോ ) വിക്കറ്റ് കീപ്പർ എന്ന നിലയിലാണ് ദേശീയ ടീമിൽ ഉൾപ്പെട്ടത്.
ഏകദിന ക്രിക്കറ്റിൽ 3711 റൺ‌സും  ടെസ്റ്റ് ക്രിക്കറ്റിൽ 1933  റൺസും നേടിയ കളിക്കാരനാണ്‌ ഇദ്ദേഹം.1996 ലെ ലോകകപ്പ് ക്രിക്കറ്റ് ടീമിൽ അംഗമായിരുന്നു.
മദ്ധ്യനിര ബാറ്റ്സ്മാനായിരുന്ന റോമേഷ് മലേഷ്യൻ ക്രിക്കറ്റ് ടീമിന്റെ പരിശീലകനായും പ്രവർത്തിച്ചിട്ടുണ്ട്.
അവലംബം ↑ http://www.espncricinfo.com/srilanka/content/player/49361.html
റൊമൈൻ റോളണ്ട് ഇംഗ്ലീഷ് വിലാസം https://ml.wikipedia.org/wiki/Romain_Rolland ഇംഗ്ലീഷ് വിലാസം https://ml.wikipedia.org/wiki/Romain_Rolland
1915-ൽ സാഹിത്യത്തിനുള്ള നോബൽ സമ്മാനം നേടിയ ഫ്രഞ്ച് നോവലിസ്റ്റ്, നാടകകൃത്ത്, കവി (ജനനം: 1866 ജനുവരി 19 - മരണം: 1944 ഡിസംബർ  29).
യുദ്ധത്തെ അങ്ങേയറ്റം എതിർത്തിരുന്ന ഇദ്ദേഹം ഇന്ത്യയുടെ സുഹൃത്തായി അറിയപ്പെട്ടിരുന്നു.
നോവൽ , നാടകം , ജീവചരിത്രം എന്നിവയിലായി ധാരാളം കൃതികൾ രചിച്ചിട്ടുണ്ട്.
ഗാന്ധിജി , രവീന്ദ്രനാഥ ടാഗോർ , വിവേകാനന്ദൻ , ശ്രീരാമകൃഷ്ണ പരമഹംസൻ എന്നിവരെ കുറിച്ച് 'പ്രോഫറ്റ്സ് ഓഫ് ന്യൂ ഇന്ത്യ' എന്ന ഗ്രന്ഥം രചിച്ചിട്ടുണ്ട്.
അഗാധമായ ജീവിത നിരീക്ഷണങ്ങളും യഥാർത്ഥ ജീവിതത്തോട് അടുത്തു നിൽക്കുന്ന കഥാപാത്രങ്ങളും ഇദ്ദേഹത്തിന്റെ കൃതികളിലെ സവിശേഷതകളാണ്.
വായനക്കാരന് ഉത്തേജനവും പ്രചോദനവും നൽകുന്ന, കല്പനാശക്തിയുള്ളതാണ്  ഇദ്ദേഹത്തിന്റെ കൃതികൾ എന്ന് നിരീക്ഷിക്കപ്പെട്ടിട്ടുണ്ട്.
കൃതികൾ ജീൻ ക്രിസ്റ്റഫ് ട്രാജഡീസ് ഓഫ് ഫെയിത്ത് ഡാന്റൺ ജൂലായ് 14 കൊലാസ് ബ്രൂണൻ ലില്ലുളി എബു കോൺഫ്ലിക്റ്റ്സ് മ്യൂസിഷ്യൻസ് ടു ഡേ അവലംബം പുറം കണ്ണികൾ Romain Rolland എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
The Nobel Prize in Literature 1915 Romain Rolland Nobel Prize website Romain Rolland എന്ന വ്യക്തിയുടെ രചനകൾ പ്രോജക്ട് ഗുട്ടൻബർഗിൽനിന്ന് Sven Söderman on Rolland Association Romain Rolland Archived 2021-03-10 at the Wayback Machine .
Archived 2016-09-16 at the Wayback Machine .
Romain Rolland's thoughts on Vedanta Works by Romain Rolland (public domain in Canada) ഇന്റർനെറ്റ് മൂവി ഡാറ്റാബേസിൽ നിന്ന് റൊമൈൻ റോളണ്ട്
റൊമാൻ പൊളാൻസ്കി ഇംഗ്ലീഷ് വിലാസം https://ml.wikipedia.org/wiki/Roman_Polanski
റൊമാൻ റെയ്മണ്ട് പൊളാൻസ്കി (ജനനം: ഓഗസ്റ്റ് 18, 1933) ഒരു പോളിഷ് - ഫ്രെഞ്ച് ചലച്ചിത്ര സംവിധായകനും നടനും നിർമ്മാതാവും തിരക്കഥാകൃത്തുമാണ്‌.
നാലു തവണ അക്കാഡമി അവാർഡിനു നാമനിർദ്ദേശം ചെയ്യപ്പെട്ട ഇദ്ദേഹം ദ പിയാനിസ്റ്റ് എന്ന ചിത്രത്തിലൂടെ മികച്ച സംവിധായകനുള്ള അക്കാഡമി അവാർഡ് നേടി.
റോസ്മേരീസ് ബേബി , ചൈനാടൗൺ തുടങ്ങിയവ ഇദ്ദേഹത്തിന്റെ പ്രശസ്ത ചിത്രങ്ങളാണ്‌.
ലോകത്തിലെ ഏറ്റവും പ്രശസ്തരായ സംവിധായകരിലൊരാളാണ്‌ പൊളാൻസ്കി.
ഇദ്ദേഹത്തിന്റെ സ്വകാര്യ ജീവിതം ഏറെ സംഭവബഹുലമായിരുന്നു.
രണ്ടാം ലോകമഹായുദ്ധകാലത്ത് ജർമൻ നാസി അധീനതയിലായിരുന്ന പോളണ്ടിലെ ജൂത കൂട്ടക്കൊലയെ ഇദ്ദേഹം അതിജീവിച്ചു.
1969ൽ ഗർഭിണിയായ ഭാര്യ ഷാരൺ ടേറ്റിനെ മാൻസൺ കുടുംബം കൊലപ്പെടുത്തി.
1978ൽ, 13 വയസ്സുള്ള പെൺകുട്ടിയുമായി നിയമവിരുദ്ധമായ ലൈംഗിക വേഴ്ചയിലേർപ്പെട്ട കുറ്റത്തിനു ശിക്ഷ വിധിക്കും മുൻപ് പൊളാൻസ്കി ഫ്രാൻസിലേക്ക് പലായനം ചെയ്യുകയും തുടർന്ന് ഇപ്പോൾ ഫ്രഞ്ച് പൗരനായി ജീവിക്കുകയും ചെയ്യുന്നു.
2009 സെപ്തംബർ അവസാനം, സൂറിക്കിലെ ചലച്ചിത്രോത്സവത്തിൽ ചലച്ചിത്രരംഗത്തെ ആയുഷ്ക്കാല സംഭാവനകൾക്കുള്ള പുരസ്കാരം വാങ്ങാനായി സ്വിറ്റ്സർലൻഡിലെത്തിയ പോളാൻസ്കിയെ 1978-ൽ ചെയ്തതായി പറയപ്പെടുന്ന ബലാൽസംഗക്കുറ്റത്തിന് സ്വിറ്റ്സർലൻഡിലെ പോലീസ് അറസ്റ്റു ചെയ്തു.
ഫ്രാൻസിലെ അധികാരികളിൽ ചിലരും ചലച്ചിത്ര രംഗത്തെ പൊളാൻസ്കിയുടെ ചില ആരാധകരോടും സുഹൃത്തുക്കളോടും ചേർന്ന് അദ്ദേഹത്തിന്റെ അറസ്റ്റിനെ, പ്രത്യേകിച്ച് അത് നടന്ന സാഹചര്യം എടുത്തുപറഞ്ഞ് വിമർശിച്ചെങ്കിലും പൊളാൻസ്കിയെ വിട്ടയച്ചിട്ടില്ല.
അമേരിക്കൻ മാധ്യമങ്ങൾ പൊതുവേ, പൊളാൻസ്കിയുടെ അറസ്റ്റിനോടുള്ള എതിർപ്പിനെ നിശിതമായി വിമർശിച്ചു പൊളാൻസ്കിയുടെ കാര്യം തീരുമാനിക്കേണ്ടത് നയതന്ത്രജ്ഞന്മാരല്ല, കോടതികളാണെന്ന് അമേരിക്കൻ വിദേശസചിവ, ഹിലരി ക്ലിന്റൺ‍‍ അഭിപ്രായപ്പെട്ടു.
പ്രധാന ചലച്ചിത്രങ്ങൾ റോസ്മേരീസ് ബേബി (1968) ചൈനാ ടൗൺ (1974) ഫ്രാന്റിക്ക് (1988) ദ നിൻത്ത് ഗേറ്റ് (1999) ഒലിവർ ട്വിസ്റ്റ് (2005) ദ പിയാനിസ്റ്റ് (2002) ദ ഗോസ്റ്റ് റൈറ്റർ (2010) കാർനിജ്(2011) വീനസ് ഇൻ ഫർ(2013) പുരസ്കാരങ്ങൾ Academy Award 2002 Best Director - ദ പിയാനിസ്റ്റ് BAFTA Award 1974 Best Direction - ചൈനാ ടൗൺ 2002 Best Direction - ദ പിയാനിസ്റ്റ് 2002  Best Film - ദ പിയാനിസ്റ്റ് Golden Globe Award 1974 Best Director - ചൈനാ ടൗൺ 1974  Best Motion Picture - ചൈനാ ടൗൺ Golden Globe Award 1979 Best Foreign Language Film - Tess César Award 1979 Best Director - Tess 2002 Best Director - ദ പിയാനിസ്റ്റ് 1979 Best Film 1979- Tess 2002 Best Film - ദ പിയാനിസ്റ്റ് Goya Award 2003 Best European Film - ദ പിയാനിസ്റ്റ് Berlin International Film Festival 1966 Golden Bear - Cul-de-sac 2002 Golden Palm - ദ പിയാനിസ്റ്റ് Venice Film Festival 1993 Career Golden Lion - Lifetime Achievement Boston Society of Film Critics Award (BSFC) 1980 Best Director - Tess 2002 - ദ പിയാനിസ്റ്റ് Los Angeles Film Critics Association Award (LAFCA) 1979 Best Director|LAFCA Award for Best Director - Tess National Society of Film Critics Award (NSFC) 2002 Best Director - ദ പിയാനിസ്റ്റ് Bavarian Film Awards 2002 Honorary Award അവലംബം ↑ Polanski joins French elite ↑ Roman Polanski: wanted and desired.
↑ 2009 ഒക്ടോബർ 2-ലെ ടൈംസ് ഓഫ് ഇൻഡ്യ ദിനപത്രം, ദില്ലി പതിപ്പ് ↑ ബാഹ്യകണ്ണികൾ Roman Polanski എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് റൊമാൻ പൊളാൻസ്കി Roman Polanski's official webpage Interview with Charlie Rose Archived 2014-02-14 at the Wayback Machine .
, March 2000 "Interview: Roman Polanski: 'Wanted and Desired
റൊമേരിയ ഇംഗ്ലീഷ് വിലാസം https://ml.wikipedia.org/wiki/Roemeria
പാപ്പാവറേസി കുടുംബത്തിലെ പൂച്ചെടികളുടെ ഒരു ജനുസ്സാണ് റൊമേരിയ .
മാക്രോണേഷ്യ, യൂറോപ്പ്, മെഡിറ്ററേനിയൻ, വടക്കേ ആഫ്രിക്ക, കോക്കസസ്, മിഡിൽ ഈസ്റ്റ്, അറേബ്യൻ പെനിൻസുല, മധ്യേഷ്യ, പടിഞ്ഞാറൻ ഹിമാലയം, പാകിസ്ഥാൻ , സിൻജിയാങ് , മംഗോളിയ എന്നിവിടങ്ങളിൽ ഇവ സുലഭമായി കാണപ്പെടുന്നു.
2006-ലെ ഒരു തന്മാത്രാ വിശകലനം, പാപ്പാവറിന്റെ വർഗ്ഗീകരണം പരിഷ്കരിച്ചു റൊമേരിയയെ ജനുസ് തലത്തിലേക്ക് ഉയർത്തുകയുണ്ടായി.
റൊമാനെസ്കോ ബ്രോക്കോളി ഇംഗ്ലീഷ് വിലാസം https://ml.wikipedia.org/wiki/Romanesco_broccoli
റോമൻ കോളിഫ്ലവർ, ബ്രോക്കോലോ,  റൊമാനെസ്കോ, റൊമാനെസ്ക്യൂ കോളിഫ്ലവർ , എന്നീ പേരുകളിലറിയപ്പെടുന്ന റൊമാനെസ്കോ ബ്രോക്കോളി ബ്രാസിക്ക ഒലിറേസി എന്ന സ്പീഷീസിന്റെ ഭക്ഷ്യയോഗ്യമായ പച്ച നിറമുള്ള പൂവിന്റെ മുകുളമാണ്.
ഇറ്റലിയിൽ ആണ് ഇത് ആദ്യം കണ്ടെത്തിയത്.
ഈ മുകുളം മഞ്ഞയും പച്ചനിറത്തിനും ഇടയിലുള്ള ചാർട്രിയൂസ് നിറത്തിൽപ്പെടുന്നതാണ്.
റൊമാനെസ്കോ 16-ാം നൂറ്റാണ്ടു മുതൽ ഇറ്റലിയിൽ വളരുന്നുണ്ട്.
പോഷകമൂല്യത്തിൽ, റൊമാനെസ്കോയിൽ വിറ്റാമിൻ സി , വിറ്റാമിൻ കെ , ഡയറ്ററി ഫൈബർ , കരോട്ടിനോയ്ഡുകൾ എന്നിവ അടങ്ങിയിട്ടുണ്ട്.
റൊമാനെസ്കോ ബ്രോക്കോളി പൂമൊട്ടിന്റെ വലയങ്ങളുടെ എണ്ണം ഫിബൊനാച്ചി നമ്പറാണ് .
ചിത്രശാല Romanesco cauliflower (or broccoli) Romanesco broccoli on a field അവലംബങ്ങൾ ബാഹ്യ ലിങ്കുകൾ Romanesco broccoli എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Cultivar identification within broccoli Archived 2008-10-14 at the Wayback Machine .
Fractal Food: Self-Similarity on the Supermarket Shelf A 3D model of romanesco broccoli on Sketchfab Procedural fractal 3-D generation of Romanesco broccoli with RenderMan
റൊമാൻസിങ് ദ സ്റ്റോൺ
റോമാൻസിങ് ദ സ്റ്റോൺ, ഡയാനെ തോമസ് രചിച്ച്, റോബർട്ട് സെമെക്കിസ് സംവിധാനം ചെയ്ത 1984 ലെ ഒരു അമേരിക്കൻ സാഹസിക, റൊമാൻറിക് കോമഡി സിനിമയാണ്.
ഈ സിനിമയിലെ പ്രധാന കഥാപാത്രങ്ങളെ അവതരിപ്പിച്ചത്, മൈക്കിൾ ഡഗ്ലസ് , കാതലീൻ ടർണർ , ഡാനി ഡെവിറ്റോ എന്നിവരാണ്.
1985 ൽ ദ ജുവൽ ഓഫ് ദ നൈൽ എന്ന പേരിൽ ഈ ചിത്രത്തിന് ഒരു തുടർഭാഗവും  ഇറങ്ങിയിരുന്നു.
ജൊവാൻ വൈൽഡർ ന്യൂയോർക്ക് നഗരത്തിലെ പ്രസിദ്ധയായ ഒരു ഏകാന്ത നോവലിസ്റ്റാണ്.
അവളുടെ എഡിറ്റർ വിശ്വസിക്കുന്നത് അവർ എഴുത്തുകാരിയെന്ന നിലയിൽ തന്റെ നോവലുകളിലേതുപോലുള്ള ഒരു റൊമാൻറിക് ഹീറോയെ കണ്ടുമുട്ടാനായി കാത്തിരിക്കുകയാണെന്നാണ്.
അങ്ങനെയിരിക്കെ അർദ്ധ സഹോദരങ്ങളും പുരാവസ്തു വിൽപ്പനക്കാരുമായ ഇറ, റാൾഫ് എന്നിവർ ചേർന്ന് തന്നെ തട്ടിക്കൊണ്ടു പോയിരിക്കുന്നതായി ജോവാന് സഹോദരി ഐലൈനിൽനിന്ന് ഒരു ഫോൺ സന്ദേശം എത്തുന്നു.
ഈ വിവരം  തൻറെ എഡിറ്ററായ ഗ്ലോറിയയെ അറിയിക്കുന്നതിനും അവരെ കാണുവാനായി ജോവാൻ ആപ്പാർട്ട്മെൻറു വിട്ടിറങ്ങുകയും അവിടെവച്ച് എഡിറ്റർ ഗ്ലോറിയ തൻറെ മരിച്ചുപോയ ഭർത്താവിന്റെ സഹോദനെ ഏൽപ്പിക്കുവാനായി അവളെ ഒരു പഴയ ഭൂപടം അടങ്ങിയ കവർ ഏൽപ്പിക്കുകയും ചെയ്യുന്നു.
ജോവാൻ അപ്പാർട്ട്മെന്റിലേയ്ക്കു തിരിച്ചുവന്നപ്പോൾ അപ്പാർട്ട്മെന്റ് കൊള്ളയടിക്കപ്പെട്ടതായി മനസ്സിലായി.
സാധനങ്ങളെല്ലാം വാരിവലിച്ച് അലങ്കോലമായിക്കിടക്കുന്നു.
അതുപോലെ തന്നെ അപ്പാർട്ട്മെന്റ് സൂപ്പർവൈസർ കൊല്ലപ്പെടുകയും ചെയ്തിരിക്കുന്നു.
ജോവാന്, സഹോദരി എലെയിനിൽ നിന്ന്  പേടിച്ചരണ്ട സ്വരത്തിലുള്ള ഒരു ഫോൺ സന്ദേശം ലഭിക്കുന്നു (അവരെ ഇറ കത്തിമുനിയിൽ നിർത്തിയിരിക്കുകയായിരുന്നു).
സന്ദേശത്തിൽ തനിക്കു ലഭിച്ച ഭൂപടവുമായി അവളോട് ഉടനടി കൊളമ്പിയയിലേയക്കു പോകുവാൻ നിർദ്ദേശിക്കപ്പെട്ടു.
അത് എലൈനുള്ള മോചനദ്യവ്യമായി നിശ്ചയിക്കപ്പെട്ടു.
ജോവാൻ കൊളമ്പിയയിലേയ്ക്കു പോകുവാൻ തീരുമാനിക്കുകയും തന്റെ സമ്പാദ്യമായ പൂച്ചക്കുട്ടിയെ വരുന്നതുവരെ സംരക്ഷിക്കുവാനായി ഗ്ലോറിയയെ ഏൽപ്പിക്കുകയും ചെയ്യുന്നു.
കൊളമ്പിയയിലേയക്കുള്ള ബസിൽ കയറി തനിക്കു സന്ധിക്കുവാൻ നിശ്ചയിച്ചുറപ്പിച്ച കാർട്ടജീന എന്ന സ്ഥലത്തേയ്ക്കു പോകുവാൻ ശ്രമിച്ച ജോവാനെ, എലൈന്റെ ഭർത്താവ് എഡ്വാർഡോയുടെ കൊലപാതകിയായ കേണൽ സോളോ പിന്തുടരുകയും അവളെ കബളിപ്പിച്ച് തീരദേശ നഗരമായ കാർട്ടജീനയ്ക്കു പകരം കൊളമ്പിയയുടെ ഉൾനാടൻ പ്രദേശത്തേയ്ക്കു പോകുന്ന ബസിലേയ്ക്കു കയറ്റിവിടുകയും ചെയ്യുന്നു.
തങ്ങൾ എവിടേയ്ക്കാണ് പൊയ്ക്കൊണ്ടിരിക്കുന്നതെന്നുള്ള ജോവാന്റെ നിരന്തരമായ ചോദ്യം ബസ് ഡ്രൈവറുടെ ശ്രദ്ധ വ്യതിചലിക്കാൻ കാരണമാകുകയും എതിരേ വന്ന ജീപ്പുമായി ബസ് ഇടിക്കുകയും രണ്ടു വാഹനങ്ങൾക്കും കേടുപാടുകൾ സംഭവിക്കുകയും ചെയ്യുന്നു.
ബസിലെ യാത്രക്കാർ ഓരോരുത്തരായി അവടം വിട്ടുപോകുന്നു.
സോളോയുടെ ആളുകളിൽ‌നിന്നു പെട്ടെന്നുണ്ടായ ഒരു വെടിവയ്പ്പിൽനിന്നു രക്ഷപെടാൻ അവൾ ബസിനടിയിൽ അഭയം പ്രാപിക്കുന്നു.
സോളോ അവളെ ഭീഷണിപ്പെടുത്തുന്നു.
തത്സമയം അവിടെയത്തിയ ജീപ്പിന്റെ ഉടമസ്ഥനും അമേരിക്കൻ അലങ്കാരപ്പക്ഷിക്കടത്തുകാരനുമായ ജാക്ക്.
കോൾട്ടൺ അവളെ സംരക്ഷിക്കുന്നു.
തന്നെ കാടിനു നടുവിൽനിന്നു പുറത്തു കടത്തുന്നതിനും ഏറ്റവുമടുത്ത് ഫോൺ ബൂത്തിലെത്തിക്കുന്നതിനുമായി അവൾ ജാക്കിന് 375 ഡോളറിന്റെ ട്രാവലേർസ് ചെക്ക് വാഗ്ദാനം ചെയ്യുന്നു.
നിധി ഒളിഞ്ഞിരിക്കുന്നിടത്തേയ്ക്കു നയിക്കുന്ന ഭൂപടത്തിനായി സോളോയും മിലിട്ടറി പോലീസും പിന്തുടരുന്നതിനിടെ ജാക്കും ജോവാനും രണ്ടുകൂട്ടരെയും ഒഴിവാക്കി ഘോരവനങ്ങളിലൂടെ സഞ്ചരിക്കുന്നു.
ഒരു മുൻ മരിജുവാന കള്ളക്കടത്തുകാന്റെ തകർന്ന സി -47 വിമാനത്തിനുള്ളിൽ ഒരു രാത്രി അവർ ഒളിപ്പിച്ചു കഴിയുന്നു.
അടുത്തദിവസം അവർ ജോവാന്റെ നോവലുകളുടെ ഒരു വലിയ ആരാധകനായ ജുവാൻ എന്ന മയക്കുമരുന്നു രാജാവുമായി കണ്ടുമുട്ടുന്നു.
സോളോയിൽ നിന്ന് അവരെ രക്ഷപെടാൻ സഹായിക്കാമെന്ന് അയാൾ വാഗ്ദാനം ചെയ്യുന്നു.
പല സംഭവവികാസങ്ങൾക്കും ശേഷം അവർ ഒരു പട്ടണത്തിലെത്തിച്ചേരുകയും അവിടെ നൃത്തം ചെയ്തും മറ്റും രാത്രികഴിച്ചു കൂട്ടുകയും ചെയ്തു.
അതിനിടെ ഭൂപടമുപയോഗിച്ചു നിധി സ്വന്തമായ കണ്ടെത്തുന്നതിന് അവർ തമ്മിൽ ധാരണയായി.
തദനുസരണം സൂചനകളെ പിന്തുടർന്ന് അവർ എൽ കൊറാസോൺ (ഹൃദയം) എന്ന പേരിലുള്ള വലിയ മരതകം കണ്ടെത്തി.
ലക്ഷ്യത്തിലേയ്ക്കുള്ള അവസാന യാത്രയിൽ അബദ്ധവശാൽ പിൻവശത്ത് റാൾഫ് ഉറങ്ങിക്കിടന്നിരുന്ന അയാളുടെ കാർ അവർ ഉപയോഗിക്കാനിടവരുകയും അവരെ തോക്കിൻമുനയിൽ നിറുത്തി റാൾഫ് മരതകം അവരിൽനിന്നു കവരുകയും ചെയ്തു.
തത്സമയം സോളോ അവിടെത്തിച്ചേരുകയും പിന്നീടുണ്ടായ സംഘട്ടനത്തിൽ ജാക്ക്, റാൾഫിൽനിന്ന് മരതകം തിരിച്ചെടുക്കുകയും അവിടെനിന്നു ഒരു നദിയ്ക്കു സമീപത്തേയക്കു തുരത്തപ്പെടുകയും ഇതിനിടെ ഉഗ്രമായ വെള്ളച്ചാട്ടത്തിലകപ്പെടുകയും ചെയ്തു.
രണ്ടുപേരും ഇരുകരകളിലായി രക്ഷപെട്ടു.
ജൊവാന്റെ കയ്യിൽ ഭൂപടമുണ്ടായിരുന്നെങ്കിലും ജാക്കിന്റെ കയ്യിലായിരുന്നു മരതകം.
ഇരുകരകളിൽനിന്നു സന്ധിക്കുവാനുള്ള ബുദ്ധിമുട്ടുകളിൽ ജാക്ക് കാർട്ടജീനയിലേയ്ക്കുള്ള വഴി പറഞ്ഞുകൊടുക്കുകയും ഇരുവരും അവിടെവച്ചു സന്ധിക്കാമെന്നു വാഗ്ദാനം ചെയ്തു.
അവൾ കാട്ടജീനയിലെത്തുകയും അപ്പോഴും ഇറയുടേയും റാൾഫിന്റേയും ബന്ദിയായിക്കഴിഞ്ഞിരുന്ന സഹോദരി എലൈനെ കണ്ടുമുട്ടുകയും ചെയ്തു.
എന്നാൽ എലൈനയ്ക്കു പകരം ഭൂപടം കൈമാറുന്ന നടപടി അപ്പോൾ അവിടെയെത്തിയ സോളോയുടേയും അനുയായികളുടേയും ഇടപെടലിൽ അലോസരപ്പെടുത്തപ്പെട്ടു.
അവർ ജാക്കിനേയും ബന്ദിയായി പിടിച്ചിരുന്നു.
ജാക്ക് കീഴടങ്ങകയും മരതകം സോളോയ്ക്കു കൊടുക്കുകയും ചെയ്തു.
എന്നാൽ അവിടെയുണ്ടായിരുന്ന ഒരു മുതല സോളോയുടെ കൈത്തണ്ടയിൽ കടിക്കുകയും കൈയ്യും അതോടൊപ്പം മരതകവും വിഴുങ്ങുകയും ചെയ്തു.
സോളോയുടെ അനുയായികളും ഇറായുടെ ഗാംഗും തമ്മിൽ വെടിവയ്പ്പു നടക്കുകയും പിന്തുടരുന്ന സോളോയിൽനിന്നുള്ള  രക്ഷയ്ക്കായി ജാക്കും ജൊവാനും ഓടിമാറുകയും ചെയ്തു.
മരതകം വിഴുങ്ങിയ മുതലയെ തടയുവാൻ ജാക്ക് പരമാവധി ശ്രമിച്ചുവെങ്കിലും ജോവാൻ അപകടത്തിലായതിനാൽ ആ ശ്രമം അയാൾ ഉപേക്ഷിച്ചു.
തന്റെ കത്തി ഉപയോഗിച്ച് സോളോ ജോവാനെ കൊലപ്പെടുത്തുവാൻ തുനിഞ്ഞെങ്കിലും ഒരു മുതല മടയിലേയ്ക്ക് അവൾ അയാളെ തള്ളിയിട്ടു.
ഇറയും അനുയായികളും രക്ഷപെട്ടുവെങ്കിലും അധികാരികളെത്തുന്ന സമയം റാൾഫ് പിന്നിലായിപ്പോയിരുന്നു.
ജോവാനും സഹോദരിയും നോക്കിനിൽക്കെ മുതലയെത്തിരഞ്ഞ് ജാക്ക് വെള്ളത്തിനടിയിലേയ്ക്ക് ഊളിയിട്ടു പോയി.
കുറച്ചുകാലം കഴിഞ്ഞ് ജോവാൻ ന്യൂയോർക്ക് നഗരത്തിൽ പുതിയ നോവലിനുള്ള കഥാതന്തുവുമായി തിരികെയെത്തുന്നു.
കാർട്ടജീനയിൽ നടന്ന സംഭവവികാസങ്ങളായിരുന്ന പുതിയ നോവലിന്റെ ഇതിവൃത്തം.
വിവരങ്ങളറിഞ്ഞപ്പോൾ ഗ്ലോറിയ ആനന്താശ്രു പൊഴിക്കുകയും ഇതു മറ്റൊരു ബെസ്റ്റ് സെല്ലറായിരിക്കുമെന്ന അഭിപ്രായം പ്രകടിപ്പിക്കുകയും ചെയ്തു.
വീട്ടിലേയക്കുള്ള യാത്രാമദ്ധ്യേ, എഞ്ചലീനയെന്ന ബോട്ടിൽ തനിക്കായി കാത്തുനിൽക്കുന്ന ജാക്കിനെ, തന്റെ നോവലിലെ മുതലത്തോലു കൊണ്ടുള്ള ബൂട്ടണിഞ്ഞു നിൽക്കുന്ന നായകനേപ്പോലെ അവൾക്കു കാണായി.
മരതകം വിഴുങ്ങിയിതിനാൽ മുതല ചത്തുപോകുകയും താൻ മരതകം കൈവശപ്പെടുത്തി വിൽപ്പന നടത്തുകയും തന്റെ സ്വപ്നത്തിലുള്ള ബോട്ടുവാങ്ങുവാൻ ആ പണം ഉപയോഗിക്കുകയും ചെയ്തതായി ജാക്ക് അവളോടു വെളിപ്പെടുത്തി.
അവർ ഒരുമിക്കുകയും ഒരു ലോകസഞ്ചാരത്തിനായി കോപ്പുകൂട്ടുകയും ചെയ്തു.
അഭിനേതാക്കൾ മൈക്കൽ ഡഗ്ലസ് : ജാക്ക് കോൾട്ടൺ കാതലീൻ ടർണർ : ജോവാൻ വൈൽഡർ ഡാനി ഡെവിറ്റോ : റാൾഫ് സാക്ക് നോർമാൻ : ഇറ അൽഫോൻസോ അറൌ : ജുവാൻ മാന്വേൽ ഒജെഡ : കേണൽ സോളോ ഹോളണ്ട് ടെയ്‍ലർ : ഗ്ലോറിയ മേരി എല്ലെൻ ട്രെയിനർ : എലൈൻ വൈൽഡർ ഈവ് സ്മിത്ത് : മിസിസ്.
ഇർവിൻ ജോ നെസ്നോ : സൂപ്പർ ജോസ് ഷാവേസ് : സാന്തോസ് എവിറ്റ മുനോസ് "ചാചിറ്റ" : തടിച്ച സ്ത്രീ കാമില്ലോ ഗാർഷ്യ : ബസ് ഡ്രൈവർ റോഡ്രിഗോ പ്യൂബ്ല : കൊള്ളരുതാത്ത ശീട്ടുകളിക്കാരൻ പാകോ മൊറായ്റ്റ : ഹോട്ടൽ ക്ലർക്ക് കിംബർലി ഹെറിൻ : ആഞ്ചലീന ബിൽ ബർട്ടൺ : ജെസ്സെ ജെറാർഡ് ടെഡ് വൈറ്റ് : ഗ്രോഗൺ നിർമ്മാണ ഘട്ടം അഭിനേതാക്കളുടെ തെരഞ്ഞെടുപ്പ്
ജാക്ക് ടി. കോൾട്ടന്റെ റോളിൽ സിൽവെസ്റ്റർ സ്റ്റാലനാണ് യഥാർത്ഥത്തിൽ പരിഗണിക്കപ്പെട്ടിരുന്നത്.
റൊമാൻസിംഗ് സ്റ്റോണിന്റെ ചിത്രീകരണത്തിൽ മെക്സിക്കോയിലെ വെറാക്രൂസ് (സാൻ ജുവാൻ ഉലുവ കോട്ട), ഹുവാസ്കാ ഡി ഒക്കാമ്പോ എന്നിവിടങ്ങളും ഉൾപ്പെട്ടിരുന്നു.
അതുപോലെ ഉട്ടായിലെ സ്നോ കാന്യോണിൽ ചിത്രത്തിന്റെ ചില ഭാഗങ്ങൾ ചിത്രീകരിക്കപ്പെട്ടു.
ടർണറും ഡഗ്ലാസും നദിയുടെ ഇരുകരകളിലായി വേർപിരിയുന്ന രംഗം വൈറ്റ് നദി ക്കരയിലാണ്.
ചിത്രത്തിന്റെ മൂന്നിൽ രണ്ടു ഭാഗത്തോളം ചിത്രീകരിക്കപ്പെട്ടത് മെക്സിക്കോ യിലെ വെറാക്രൂസിലെ ജാൽക്കോമൽക്കോ നഗരത്തിൽവച്ചായിരുന്നു.
അവലംബം ↑ Romancing the Stone (1984) - Box office / business at the Internet Movie Database ↑ Solomon 1989, p. 260.
↑ Pollock, Dale.
"Zemeckis puts his heart and soul in 'Romancing The Stone'".
Los Angeles Times (Los Angeles), March 29, 1984.
p. m1.
↑ "Receipts: 'Romancing the Stone'."
Retrieved: March 28, 2016.
റൊമാൻസ് ഓഫ് ദി ത്രീ കിംഗ്ഡംസ്
ലൂ ഗുയാൻസോങ് രചിച്ച ചരിത്രാഖ്യായികയാണ് റൊമാൻസ് ഓഫ് ദി ത്രീ കിംഗ്ഡംസ് ( Romance of the Three Kingdoms ) ഇതു എഴുതപ്പെട്ടത് ഹാൻ രാജവംശത്തിന്റെ അവസാനകാലത്തും മൂന്നു രാജവംശങ്ങളുടെ കാലത്തുമായി 169 എ.ഡി മുതൽ 280 എ ഡി വരെ സംഭവിക്കുന്നതായാണ്.
നോവൽ ചൈനീസ് സാഹിത്യത്തിലെ നാല് ക്ലാസ്സിക്കൽ നോവലുകളിൽ ഒന്നായി കരുതപ്പെടുന്നു.
റൊമേഷ്‌ ഗുണശേഖര ഇംഗ്ലീഷ് വിലാസം https://ml.wikipedia.org/wiki/Romesh_Gunesekera
പ്രശസ്തനായ ഒരു ശ്രീലങ്കൻ - ഇംഗ്ലിഷ് എഴുത്തുകാരനാണ്‌ റൊമേഷ് ഗുണശേഖര .
1954-ൽ കൊളംബോയിൽ ജനിച്ചു.
കുട്ടിക്കാലം ശ്രീലങ്കയിലും, ഫിലിപ്പീൻസിലും ആയിരുന്ന അദ്ദേഹം പിന്നീട് ഇംഗ്ലണ്ടിലേക്ക് പോയി.
ഇപ്പോൾ ലണ്ടനിൽ ജീവിക്കുന്നു.
ആദ്യ കൃതി മോങ്ക്ഫിഷ് മൂൺ എന്ന ചെറുകഥാ സമാഹാരം.
ഇദ്ദേഹത്തിന്റെ 'റീഫ്' എന്ന നോവൽ  1994-ലെ ബുക്കർ പുരസ്കാരത്തിന്‌ ശുപാർശ ചെയ്യപ്പെട്ടു.
കൃതികൾ മോങ്ക്ഫിഷ് മൂൺ (1992) റീഫ് (1994)
വക്ത് (1965 ചിത്രം)
യാഷ് ചോപ്ര സംവിധാനം ചെയ്ത് അക്തർ മിർസയും അക്തർ-ഉൽ-ഇമാനും ചേർന്ന് 1965-ൽ പുറത്തിറങ്ങിയ ഒരു ബോളിവുഡ് നാടക ചിത്രമാണ് വക്ത് .
ബിഎഫ്‌ഐയുടെ മികച്ച പത്ത് ഇന്ത്യൻ ചലച്ചിത്ര അവാർഡുകൾക്കുള്ള പരിഗണനയിലുള്ള ചിത്രങ്ങളുടെ നീണ്ട പട്ടികയിൽ ഇത് ഇടംനേടി.
ലാലാ കേദാർനാഥ് പ്രശാന്തയ്ക്ക് മൂന്ന് ആൺമക്കളുണ്ട്, അവരുടെ ജന്മദിനം ഒരേ ദിവസമാണ്.
അവരുടെ ജന്മദിനാഘോഷ വേളയിൽ, ഒരു പ്രശസ്ത ജ്യോതിഷി അവരെ സന്ദർശിക്കുന്നു, തന്റെ മുൻകാല നേട്ടങ്ങളിൽ അഭിമാനിക്കരുതെന്നും ഭാവിയെക്കുറിച്ച് വളരെ ശുഭാപ്തിവിശ്വാസം പുലർത്തരുതെന്നും ലാലാ കേദാർനാഥിനെ ഉപദേശിക്കുന്നു, കാരണം വിധി ജീവിതത്തിൽ ഒരു പ്രധാന പങ്ക് വഹിക്കുന്നു.
ലാലാ കേദാർനാഥ് പ്രവചനം അവഗണിക്കുകയും കൂടുതൽ സമ്പന്നമായ ഭാവിക്കായി പദ്ധതികൾ ആസൂത്രണം ചെയ്യുന്ന തിരക്കിലാണ്.
ആ രാത്രിയിൽ, ഭാവിയെക്കുറിച്ചുള്ള തന്റെ മഹത്തായ പദ്ധതികൾ അദ്ദേഹം ഭാര്യ ലക്ഷ്മിയോട് പ്രഖ്യാപിക്കുമ്പോൾ, പെട്ടെന്ന് ഒരു ഭൂകമ്പം ഉണ്ടാകുകയും നഗരം മുഴുവൻ തകരുകയും ചെയ്തു.
ലാല കേദാർനാഥിന് ബോധം വരുമ്പോൾ, അദ്ദേഹത്തിന്റെ വീട് തകർന്നു, കുടുംബം പോയി.
മൂത്ത മകൻ രാജുവിനെ ഒരു അനാഥാലയത്തിൽ ഉപേക്ഷിക്കുന്നു, മധ്യ മകൻ രവിയെ ഒരു സമ്പന്ന ദമ്പതികൾ വഴിയിൽ കണ്ടെത്തി, അവനെ സ്വന്തം മകനായി വളർത്തുന്നതിനായി അവർ അവനെ അവരുടെ വീട്ടിലേക്ക് കൊണ്ടുപോകുന്നു.
ഇപ്പോഴും കൈക്കുഞ്ഞുമായ ഇളയമകൻ വിജയ് അമ്മയോടൊപ്പമാണ്.
ബാക്കിയുള്ളവരെ കണ്ടെത്താൻ കഴിയാതെ ലക്ഷ്മിയും വിജയും ദാരിദ്ര്യത്തിലാണ് കഴിയുന്നത്.
ലാല കേദാർനാഥ് രാജുവിനെ അനാഥാലയത്തിലേക്ക് കണ്ടെത്തുന്നു, എന്നാൽ അനാഥാലയ മാനേജർ രാജുവിനെ അടിച്ചതിനാൽ അവൻ ഓടിപ്പോയതായി കണ്ടെത്തി.
നിരാശനായ അയാൾ മാനേജരെ കൊല്ലുന്നു, പക്ഷേ ലാല കേദാർനാഥ് ജയിലിൽ അടയ്ക്കപ്പെട്ടു.
കേദാർനാഥുമായി പോലീസ് ഓടിപ്പോകുമ്പോൾ, ചെറുപ്പക്കാരനായ രാജു തെരുവിൽ ഓടുന്നതും മുതിർന്നയാളായി മാറുന്നതും പ്രേക്ഷകർ കാണുന്നു.
ചിന്നോയ് സേട്ടിന് വേണ്ടി ജോലി ചെയ്യുന്ന രാജ എന്ന പരിഷ്കൃത കള്ളനായി രാജു വളരുന്നു.
രാജ മീനയുമായി പ്രണയത്തിലാവുകയും കുറ്റകൃത്യത്തിന്റെ ജീവിതം ഉപേക്ഷിക്കാൻ തീരുമാനിക്കുകയും ചെയ്യുന്നു.
ഒരു കുടുംബസുഹൃത്തായ രവിയെ വിവാഹം കഴിക്കാൻ മീന ഉദ്ദേശിക്കുന്നുവെന്ന് അവനെ നിരാശപ്പെടുത്തുന്നു.
അവരുടെ വിവാഹനിശ്ചയത്തിന്റെ തലേദിവസം രാത്രി, രവിയെ കൊല്ലാൻ അവൻ തീരുമാനിക്കുന്നു, രവി തന്റെ ദീർഘകാലമായി നഷ്ടപ്പെട്ട സഹോദരനാണെന്ന് മനസ്സിലാക്കുന്നു.
രവിയോട് അവന്റെ മാതാപിതാക്കളെ കുറിച്ച് ചോദിക്കുന്നതിന് മുമ്പ്, രവി അജ്ഞാത രക്ഷാകർതൃത്വവും മതവും ആണെന്ന് കണ്ടെത്തിയതിനെത്തുടർന്ന് വിവാഹനിശ്ചയം വേർപെടുത്താൻ മീനയുടെ മാതാപിതാക്കൾ തീരുമാനിക്കുന്നു.
ചിനോയ് സേട്ടിന്റെ ഡ്രൈവറായി ജോലി ചെയ്യുന്ന വിജയുമായുള്ള ബന്ധത്തെ എതിർത്തതിന്റെ പേരിൽ വളർത്തു സഹോദരി രേണുവുമായുള്ള തർക്കത്തിന് ശേഷം ഹൃദയം തകർന്ന രവി വീട് വിട്ടു.
ഒരുമിച്ചുള്ള കോളേജ് കാലം മുതൽ രേണു വിജയ്‌യുമായി പ്രണയത്തിലായിരുന്നു, എന്നാൽ ബിഎ ബിരുദം നേടിയിട്ടും മുംബൈയിൽ അനുയോജ്യമായ ജോലി കണ്ടെത്താൻ വിജയ്‌ക്ക് കഴിഞ്ഞില്ല.
ലക്ഷ്മിക്ക് ക്യാൻസർ ആണെന്ന് കണ്ടെത്തി.
അവളുടെ ചികിൽസാ ചിലവുകൾ വഹിക്കാൻ വിജയ്ക്ക് ഡ്രൈവറല്ലാതെ വേറെ വഴിയില്ല.
രവിയുടെ പ്രശ്‌നത്തെക്കുറിച്ച് രാജ കേൾക്കുകയും ചിനോയ് സേട്ട് സംഘടിപ്പിക്കുന്ന ഒരു പാർട്ടിയിൽ അവരുടെ ബന്ധത്തെക്കുറിച്ചുള്ള സത്യം വെളിപ്പെടുത്താൻ തീരുമാനിക്കുകയും ചെയ്യുന്നു.
പാർട്ടിയിൽ വച്ച് ചിനോയ് സേട്ടിന്റെ ജീവനക്കാരിലൊരാൾ മീനയോട് മോശമായി പെരുമാറുകയും രാജ അവനെ കൊല്ലുമെന്ന് ഭീഷണിപ്പെടുത്തുകയും ചെയ്തു.
ആ രാത്രിയിൽ, മദ്യപിച്ചെത്തിയ ജീവനക്കാരൻ ചിന്നോയ് സേതുമായി വഴക്കുണ്ടാക്കുകയും സ്വയം പ്രതിരോധത്തിനായി ചിന്നി സേട്ട് ആ മനുഷ്യനെ കൊല്ലുകയും ചെയ്യുന്നു.
തന്റെ കുറ്റകൃത്യം മറയ്ക്കാൻ, രാജയെ കള്ളക്കേസെടുക്കാൻ തീരുമാനിക്കുകയും മൃതദേഹം രാജയുടെ വീട്ടിലേക്ക് വലിച്ചിഴച്ച് തന്റെ അലമാരയിൽ ഒളിപ്പിക്കുകയും ചെയ്യുന്നു.
വിജയ് ഇതിന് സാക്ഷ്യം വഹിക്കുന്നുണ്ടെങ്കിലും അമ്മയുടെ ചികിത്സയ്ക്ക് പണം നൽകാമെന്ന് വാഗ്ദാനം നൽകി നിശബ്ദനാണ്.
രാജ അറസ്റ്റിലാവുകയും രവി ഒരു അഭിഭാഷകനായി അവനെ സംരക്ഷിക്കുകയും ചെയ്യുന്നു, വിജയ് ആദ്യം കള്ളസാക്ഷ്യം പറയുകയും പിന്നീട് തന്റെ മൊഴി പിൻവലിക്കുകയും ചെയ്യുന്നു.
രാജയെ പോലീസ് പിടികൂടിയ സാക്ഷിയായി ലാല കേദാർനാഥും കോടതിയിൽ ഹാജരാകുന്നു.